
Z A P I S N I K
34. sjednice Vijeća Mjesnog odbora Stari Retkovec
održane 18. ožujka 2024.
u sjedištu Mjesnog odbora, I. Retkovec 2a
s početkom u 19,00 sati

NAZOČNI ČLANOVI VIJEĆA:

Anto Ešegović, Ivan Raič, Miro Anušić i Nives Tenjer.
NENAZOČNI ČLANOVI VIJEĆA: Mirko Bilanović
OSTALI NAZOČNI: -
Predsjedava Anto Ešegović, predsjednik Vijeća.

Zapisnik vodi Ivan Raič, potpredsjednik Vijeća.


Predsjednik konstatira da je nazočno četiri od ukupno pet članova Vijeća, što znači da Vijeće može pravovaljano odlučivati, te otvara 34. sjednicu Vijeća Mjesnog odbora.

Bez rasprave,  jednoglasno, Vijeće prihvaća tekst zapisnika 33. sjednice Vijeća, održane 19. veljače 2024.

Na prijedlog predsjednika Vijeće jednoglasno utvrđuje

D N E V N I   R E D
1. Postavljanje prometnog ogledala u Željezničkoj ulici nasuprot ulice VII. Retkovec – donošenje zaključka
2. Aktualna komunalna problematika

3. Pitanja, prijedlozi i obavijesti.

Ad 1. Postavljanje prometnog ogledala u Željezničkoj ulici nasuprot ulice VII. Retkovec – donošenje zaključka

Članovi Vijeća primili su pisani materijal uz poziv putem e-pošte, a predsjednik usmeno obavještava nazočne o predmetu rasprave i odlučivanja. 

Predsjednik otvara raspravu.

U raspravi sudjeluju: Anto Ešegović, Ivan Raič, Miro Anušić  i Nives Tenjer.


Vijeće jednoglasno donosi

Z A K L J U Č A K

o zahtjevu za postavom prometnog ogledala u Željezničkoj ulici, 

nasuprot ulice VII. Retkovec

1. Predlaže se, zbog opetovanih  pritužbi građana da se postavi prometno ogledalo u Željezničkoj ulici, nasuprot ulice VII. Retkovec.  Naime, izvidom na terenu, utvrđeno je da zbog stabala i jer se uz prometnu površinu nalaze ograde privatnih parcela, motorna vozila nemaju preglednost prilikom izlaza na Željezničku ulicu. Isto tako građani navode da unazad godinu dana na navedenoj lokaciji došlo do brojnih prometnih nezgoda. 

Zbog navedenog te sigurnosti svih sudionika u prometu, Vijeće smatra te tvrdi da bi se postavljam  prometnog ogledala riješila navedena prometna problematika. 

2.  Ovaj zaključak dostavlja se Vijeću Gradske četvrti Donja Dubrava na daljnje postupanje.

Ad  2. Aktualna komunalna problematika
Vijećnici VMO Stari Retkovec izražavaju nezadovoljstvo čišćenjem i  održavanjem ulica na području Mjesnog odbora Stari Retkovec. Smatraju da treba pokrenuti određene aktivnosti kako bi nadležni odnosno Podružnica Čistoća poboljšala kvalitetu rada, odnosno počeli održavati/čistiti barem glavne ulice na području MO Stari Retkovec.  
Ad 3. Pitanja, prijedlozi i obavijest
Budući da  se  nitko nije javio za riječ predsjednik zatvara točku dnevnog reda te zaključuje sjednicu.

Dovršeno u 19,40 sati.
KLASA: 026-08/24-003/609
URBROJ: 251-13-11-4/003-24-2
Zagreb, 18. ožujka 2024.
Zapisnik sastavio:
Ivan Raič

                                                                                                        Predsjednik Vijeća 
                                                                                              Mjesnog odbora Stari Retkovec










  Anto Ešegović
